armvectores/hy_wikipedia_2023 huggingface dataset:
Շենո

Շենո (ֆր.՝ Schœnau), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 536 մարդ, բնակչության խտությունը` 51.69 մարդ/կմ²։ Բնակավայրը զբաղեցնում է 10.37 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 383 աշխատունակ (15-64 տարեկան) բնակիչ, որոնցից ակտիվ էին 311-ը, իսկ ոչ ակտիվները` 72։ Ակտիվության ցուցանիշը կազմում է 81,2 %։ 311 աշխատունակ մարդկանցից աշխատել է 292 անձ (157 տղամարդ և 135 կին)։ Գործազուրկ են եղել 19 անձ (3 տղամարդ և 16 կին)։ 72 անաշխատունակներից 17-ը եղել են աշակերտներ կամ ուսանողներ, 28-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստղիկ Աղասյան

Աստղիկ Ալեքսեյի Աղասյան (հոկտեմբերի 15 (27), 1899, Թիֆլիս, Ռուսական կայսրություն - մարտի 7, 1984(1984-03-07), Երևան, Հայկական ԽՍՀ, ԽՍՀՄ), հայ խորհրդային ռեժիսոր, դերասան, ՀԽՍՀ արվեստի վաստակավոր գործիչ (1945)։


== Կենսագրություն ==
Բեմական գործունեությունն սկսել է 1917 թվականին՝ որպես Թիֆլիսի Հայոց դրամատիկական ընկերության թատրոնի դերասանուհի։ Խաղացել է Մարգարիտ ([իրվանզադեի «Պատվի համար»), Մեդա (Լևոն Շանթի «Հին աստվածներ»), Նինա (Ն. Լերմոնտովի «Դիմակահանդես») և այլն։ 1921-1924 թվականներին՝ Հայաստանի Առաջին պետթատրոնի դերասանուհի (Կեկել, Աունդուկյանի «Պեպո»։ 1929 թվականին մասնակցել էր Երևանի պատանի հանդիսատեսի թատրոնի հիմնադրմանը, ուր 1931-1963 թվականներին աշխատել էր որպես ռեժիսոր։
Բեմադրել է՝ «Գիքոր» (ըստ Հ. Թումանյանի), Ա. Սահինյանի «Փոքր բակի մեծ հոգսերը» և այլն։


== Ծանոթագրություններ ==
Պոլևշինա

Պոլևշինա (ռուս.՝ Полевшина), գյուղ Ռուսաստանի Մոսկվայի մարզի Իստրինսկի շրջանի կազմում։
Բնակչությունը վերջին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվա Գուտովսկի

Եվա Մարիսոլ Գուտովսկի (հայտնի է նաև որպես «MyLifeasEva», հուլիսի 29, 1994(1994-07-29), Բրեա, Օրինջ շրջան, Կալիֆոռնիա, ԱՄՆ), յություբեր, դերասանուհի և դիջեյ, որին ավելի քան 11 միլիոն բաժանորդներ են հետևում ՅուԹյուբում։ Նա ավարտել է Կալիֆոռնիա նահանգի Բրեայի Օլայնդա ավագ դպրոցը։ Գուտովսկին նաև հաճախել է Կալիֆոռնիայի պետական համալսարանը Ֆուլերթոնում։ Variety-ն տեղադրել է նրան իր «Famechangers Digital Star Ranking» ցանկի 4-րդ հորիզոնականին։ People ամսագիրն անվանել է Եվային ՅուԹյուբի ամենաարագ զարգավող աստղ։ Նա նաև ներառվել է Billboard-ի «Սոցիալական մեդիայի աստղեր» ցանկում։ 2016 թվականին նա հանդես է եկել ինքն իր դերը «Խուսափել գիշերվանից» (անգլ.՝ Escape the Night) հեռուստասերիալի առաջին եթերաշրջանում՝ որպես գլխավոր դերակատարարներից մեկը։ Ավելի ուշ նա վերադարձել է երկրորդ եթերաշրջանի պիլոտային սերիայում։ Գուտովսկին «Իմ կյանքը որպես Եվա․ Պայքարն իրական է» խորհուրդների գրքի հեղինակն է։ Նա նաև հանդես է եկել ՅուԹյուբ Ռեդի «Ես և տատիկս» վեբ սերիալում, որի պրեմիերան կայացել է 2017 թվականի մարտի 22-ին Գուտովսկու յություբյան ալիքում։
2017 թվականի օգոստոսին MTV-ն հայտարարել է, որ Գուտովսկին միանալու է թարմացված «Total Request Live»-ին որպես թղթակցային դիրքի ռոտացիայի մաս՝ յություբերներ Գաբի Հանայի և Ջիջի Գորջոսի հետ միասին։
2019 թվականին նա հայտնվել է PETA-յի գովազդում, բողոքելով ծովային պարկերի դեմ, որոնք կաթնասուններին և այլ կենդանիներին պահում են բաքերում։


== Անձնական կյանք ==
Գուտովսկին վեգան է և ասում է, որ նա սիրում է իր սեփական պատրաստած ուտեստները, քանի որ «Ես գիտեմ, որ այն ամենն, ինչ ես օգտագործում եմ պատրաստելիս, առողջ է»։
2016 թվականի սեպտեմբերին Գուտովսկին հանդես է եկել քամինգ աութով, իր թվիթթերյան կայքէջում հայտարարելով, որ բիսեքսուալ է։ Նա գրել է․ «12 տարեկանից ես պատրաստ եմ սիրահարվել մեկին, անկախ այն բանից, թե նա, ի վերջո, ինչ է դառնալու և ինչ է եղել մինչ այդ։ Տղա կամ աղջիկ»։
2018 թվականի օգոստոսին Գուտովսկին իր թվիթթերյան կայքէջում հայտարարել է, որ նրա մեքենան վթարի է ենթարկվել մի կնոջ կողմից, ով հաղորդագրություններ էր գրում և դրա հետ մեկտեղ մեքենա վարում։ Բարեբախտաբար, Եվան մեքենայում չի եղել, բայց տիկինը հիվանդանոց է ուղարկվել, իսկ մեքենան վերանորոգվել է 3 ամիս անց։


== Ֆիլմագրություն ==


== Ծանոթագրություններ ==
Գրաֆֆիտո

Գրաֆֆիտո կամ սգրաֆֆիտո (իտալերեն՝ graffito կամ sgraffito), շենքերի ինտերիերում պատը, գեղազարդելու եղանակ, երբ ծեփի վերին նուրբ շերտը, ըստ նախապես արված գծանկարի, ակոսում են մինչև ներքևի՝ այլ գույնի շերտին հասնելը։ Աչքի ընկնելով գրաֆիկական հատկանիշներով՝ գրաֆֆիտոն որպես կանոն կիրառում են զարդամոտիվների համար։


== Պատկերասրահ ==
FileZilla

FileZilla («Ֆայլ Զիլլա»), բաց կոդով ազատ FTP ծրագիր Microsoft Windows, Mac OS X և Linux օպերացիոն համակարգերի համար։ Այն հագեցած է կապված սերվերից օբյեկտների (ֆայլեր) ներբեռնման, վերբեռնման, ֆայլերի համաժամացման և հեռացման հնարավորություններով։
2010 թվականի հուլիսի 16-ի դրությամբ այն 10-րդն էր «SourceForge.net»-ի ամենատարածված ծրագրերի շարքում։
Կա նաև FileZilla Client-ի քույր նախագիծը՝ FileZilla Server (FileZilla սերվեր), որը ստեղծված է նույն ընկերության կողմից։ Այն աջակցում է FTP և FTPS (FTP-ն SSL/TLS-ով)։


== Հնարավորություններ ==
FTP, FTP աջակցում՝ SSL/TLS (FTPS) և SSH File Transfer Protocol (SFTP)-ով,
Բազմահարթակ (Cross-platform)։ Աշխատում է Windows, Linux, *BSD, OSX և այլ օպերացիոն համակարգերում,
IPv6 աջակցում,
IDN աջակցում, այդ թվում ոչ լատինատառ դոմեյնների գոտում (ամբողջական IDN),
Բազմալեզու (ավելի քան 50 լեզու),
Մեծ ֆայլերի ընդունում և փոխանցում >4ԳԲ,
Կայքերի կառավարում և բեռնումների հերթագայում,
Drag-and-drop-ի աջակցում,
Արագությունների սահմանափակումների կարգավորում (download/upload),
Ֆայլերի անվանումների զտիչ,
Ցանցային կարգավորիչ,
Կապված ֆայլերի խմբագրում,
Keep-alive
HTTP/1.1, SOCKS 5 և FTP-Proxy աջակցում։


== Տես նաև ==
FTP


== Ծանոթագրություններ ==


== Արտաքին հղումներ ==
Պաշտոնական կայք
FileZilla-ի օգտակար նյութեր(անգլ.)
Դերյագի (գյուղ, Զենկովի շրջան)

Դերյագի (ուկրաիներեն՝ Деряги), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Դերյագի գյուղում բնակվում էր 23 մարդ։ Բնակավայրը զբաղեցնում է 0,296 կմ² տարածք։ Բնակչության խտությունը կազմում էր 77,7 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրիզ

Բրիզ (ֆր.՝ brise՝ թույլ քամի) կամ ծովազեփյուռ, ծովերի, մեծ լճերի, ջրամբարների, լայնահուն գետերի ափերին փչող, տեղական, օրական պարբերական քամի։ Ընդգրկում է օդի մի քանի մետր ուղղաձիգ հաստության շերտ, որից վեր դիտվում է հակառակ հոսանք (հակաբրիզ)։ Ցերեկը փչում է ջրային մակերևույթից դեպի համեմատաբար տաք ցամաքը, գիշերը՝ սառը ցամաքից դեպի ջրային մակերևույթ։


== Հայաստանում ==
Հայաստանում առաջանում է հիմնականում անտիցիկլոնային պարզ եղանակներին՝ Սևանա, Արփի լճերի, Ապարանի և մյուս խոշոր ջրամբարների ափերին։ Սևանա լճի ավազանում (հատկապես Մասրիկի դաշտի հատվածում) դիտվում է ապրիլ-հոկտեմբերին։ Լճից փչող բրիզի արագությունը մինչև 1.8 մ/վ է, ցամաքից փչող բրիզինը՝ 2.4 մ/վ (լեռնային քամու ազդեցությամբ)։


== Գրականություն ==
«Бризы»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Бриз // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Бриз // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
Прох Л. З. Словарь ветров. — Л.: Гидрометеоиздат, 1983. — С. 32—34. — 312 с. — 28 000 экз.
Կոշարի (գյուղ, Շացկի շրջան)

Անվան այլ կիրառումների համար տե՛ս՝ ԿոշարիԿոշարի (ուկրաիներեն՝ Кошари), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Կոշարի գյուղում բնակվում էր 60 մարդ։ Բնակավայրը զբաղեցնում է 0,259 կմ² տարածք։ Բնակչության խտությունը կազմում էր 231,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաստիյոն (Ծովափնյա Ալպեր)

Կաստիյոն (ֆր.՝ Castillon), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Մենթոն կանտոնում։ Մինչև 2015 թվականի մարտը կոմունան վարչականորեն ընդգրկված էր Սոսպել լուծարված կանտոնի կազմում (Նիցցա շրջան)։
Կոմունայի տարածքը կազմում է 7.51 կմ², բնակչությունը՝ 327 մարդ (2006) աճի միտումով։ 383 մարդ (2012), բնակչության խտությունը՝ 51.0 մարդ/կմ²։


== Население ==
Կոմունայի բնակչությունը  2011 թվականին կազմել է 377 մարդ, իսկ 2012 թվականին — 383 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 263 բնակիչներից 202-ը եղել են տնտեսապես ակտիվ, 61-ը՝ ոչ ակտիվ (ակտիվության գործակիցը կազմել է 76.8 %, 1999 թվականին եղել է 70.1 %: Աշխատունակ տարիքի 202 ակտիվ բնակիչներից աշխատում էին 188-ը (107 տղամարդ և 81 կին), 14 հաշվառված էին որպես գործազուրկ (9 տղամարդ և 5 կին)։ Աշխատունակ տարիքի 61 ոչ ակտիվ բնակիչներից 19-ը եղել են աշակերտներ կամ ուսանողներ, 15-ը՝ թոշակառուներ, իսկ 27-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 146 հարկատու տնային տնտեսություններ, որտեղ ապրում էր 359 մարդ։ 21 հարկատուին բաժին ընկնող շահույթը կազմել է 256 եվրո։


== Ծանոթագրություններ ==


== Արտաքին հղումներ ==
Կաստիյոն (Ծովափնյա Ալպեր) կոմունայի քաղաքապետարանի պաշտոնական կայք (ֆր.)
Արքիմեդեսի ճիրան

Արքիմեդեսի ճիրանը (հուն․՝ Ἁρπάγη, harpágē) հին ժամանակների զենք էր, որը հնարել էր Արքիմեդեսը Սիրակուզան ծովի կողմի հարձակումներից պաշտպանելու համար։
Չնայած ճշգրիտ նկարագիրն անհայտ է, հին պատմագիրների գործերից նշմարվում է, որ այն նմանվում է ժամանակակից ճանկով ամբարձիչներին, որոնք կարող էին բարձրացնել հարձակվող նավերը հատվածներով և այնուհետ շպրտել և ջարդ ու փշուր անել։
Ֆուտբոլային լիգայի գավաթ 1971-72

Ֆուտբոլային լիգայի գավաթ 1971-72, Ֆուտբոլային լիգայի գավաթի 12-րդ խաղարկությունն է, որում հաղթեց «Ստոկ Սիթի» ֆուտբոլային ակումբը։
Բոգաչևի սևամարմին

Բոգաչևի սևամարմին (լատ.՝ Ectromopsis bogatchevi) սևամարմինների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
4,5-5,5 մմ մարմնի երկարությամբ փոքր չափի բզեզ է՝ նեղ ձվաձև, ուռուցիկ մարմնով։ Գունավորումը կարմրադարչնագույնից մինչև սևադարչնագույն է, իսկ ծածկույթները չափավոր փայլուն են։


== Տարածվածություն ==
Հայաստանի էնդեմիկ տեսակ է։ Հայաստանում տարածված է Նուբարաշենում և «Էրեբունի» պետական արգելոցում։


== Էկոլոգիա ==
Ապրում են կարմիր կավահողերով անապատներում, հանդիպում՝ գարնանը՝ մարտի վերջից մինչև հունիսի սկիզբը, քարերի տակ։
Կենսաբանական առանձնահատկությունները հայտնի չեն։


== Պահպանություն ==
Սահմանական արեալով հազվագյուտ տեսակ է, որը Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Թվաքանակի և դրա փոփոխության միտումները հայտնի չեն։
Վտանգման հիմնական գործոններից են անասունների արածեցումը, քաղաքային ենթակառուցվածքի զարգացմամբ և հողերի գյուղատնտեսական յուրացմամբ պայմանավորված էկոհամակարգերի դեգրադացումը։
Պահպանվում են «Էրեբունի» պետական արգելոցում։


== Ծանոթագրություններ ==
Հիվանդանոց

Հիվանդաանոց _ հասարակական ստացիոնար  բժշկական հաստատության տեսակ է, որի նպատակն է հիվանդների բուժումը և (կամ) հիվանադանոցային պայմաններում առաջացող հիվանդությունների մասնագիտացված  խորը դիֆերենցիալ ախտորոշումը։ Զինվորական հիվանդանոցը կոչվում է հոսպիտալ։
ԴԱՍԱԿԱՐԳՈՒՄ
Ընդհանուր առմամբ բոլոր հիվանդանոցները դասակարգվում են ըստ կազմակերպման ձևի և մասնագիտությամբ։
Կազմակերպական հիվանադանոցների տեսակները
Կենտրոնականացված – հիվանդանոցներ որտեղ կան առանձին սենյակներ, որոնցից յուրաքանչյուրը ունեն տարբեր տեսակի սարքավորումներ։ Նման համակարգի բացակայությունը մեծ տարածք է զբաղեցնում։ Մաքուր ձևերը պրակտիկայում քիչ են հանդիպում, հարաբերական օրինակ է Մոսկովյան քաղաքային կլինիկական հիվանդանոցը։
Կենտրոնացված – գրասենյակների մեծամասնությունը համակցված են մեկ շենքում, սովորաբար գտնվում են շենքի տարբեր հարկերում կամ շենքի մասերում։ Որպես կանոն, ունենում են նաև տեխնիկական օգնության, սննդամթերքի գրասենյակներ։
Խառը – իր մեջ ընդգրկում է երկու տեսակի համադրությունները՝ մեկ կամ երկու խոշոր շենքեր, որոնք ունեն առանձին սենյակներ։
Ռուսավա

Ռուսավա (ուկրաիներեն՝ Русава), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1790 թվականին։
2001 թվականի տվյալներով Ռուսավա գյուղում բնակվում էր 13 մարդ։ Բնակավայրը զբաղեցնում է 0,174 կմ² տարածք։ Բնակչության խտությունը կազմում էր 74,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլանտինո

Կառլանտինո  (իտալերեն՝ Carlantino), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 1227 մարդ, բնակչության խտությունը կազմում է 36 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 71030, հեռախոսային կոդ՝ +39 0881։
Կոմունայի հովանավորներն են Սուրբ Դոնատ Արեցցին և Սուրբ Ռոկոն։ Տոնը նշվում է օգոստոսի 7-ին։ 


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0881 552446
Էլեկտրոնային փոստ՝ segreteria@comune.calantino.fg.it
Պաշտոնական կայք՝ http://www.comune.carlantino.fg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Girls’ Generation - Oh!GG

Girls’ Generation — Oh!GG (կորեերեն՝ 소녀시대-Oh!GG), հարավկորեական Girls’ Generation աղջիկների երաժշտական խմբի երկրորդ պաշտոնական ենթախումբը, որը ձևավորվել է S.M. Entertainment-ի կողմից 2018 թվականին։ Խումբը բաղկացած է հինգ անդամից՝ Թեյոն, Լի Սուն Գյու, Կիմ Հյո Յոնգ, Կվոն Յու Րի և Իմ Յու Նա։


== Կարիերա ==


=== 2018: Ձևավորում և Lil’ Touch-ի հետ դեբյուտ ===
2017 թվականի օգոստոսին Girls’ Generation-ը թողարկեց վեցերորդ ստուդիական ալբոմը՝ «Holiday Night»-ը, որպեսզի նշեն իրենց դեբյուտի տասնամյակը։ Փրոմոուշենը շարունակվում է մեկ շաբաթ, որից հետո հայտնի է դառնում, որ մասնակիցները քննարկում են գործակալության հետ պայմանագրի երկարաձգումը։ Հոկտեմբերի 9-ին հայտնի է դառնում, որ Թիֆանի Հվանգը, Չհվե Սու Յոնգը և Սոհյոնը չեն թարմացրել պայմանագիրը և  պաշտոնապես հեռացել են S.M. Entertainment-ից, որից հետո խմբի ապագան վտանգի տակ էր, չնայած, որ խմբի լուծարման մասին ոչ մի հայտարարություն չտարածվեց։
2018 թվականի օգոստոսի 1-ին՝ քամբեքից շուրջ մեկ տարի անց նոր սաբ-յունիթի մասին լուրեր տարածվեցին (Girls’ Generation - TTS-ից հետո, որի դեբյուտը կայացել էր 2012 թվականին)։ Շուտով գործակալությունը հաստատեց այդ տեղեկությունները, սակայն դեբյուտի ամսաթիվը չհրապարակվեց։ Օգոստոսի 20-ին Թեյոնը նշեց, որ խումբն աշխատում է նոր պաշտոնական լայթսթիքի դիզայնի վրա։ Օգոստոսի 27-ին ներկայացվել է յունիթի առաջին ընդհանուր թիզերը։ Դեբյուտը կայացավ սեպտեմբերի 5-ին Lil’ Touch սինգլային ալբոմով։ Այն չի թողարկվելու CD տարբերակով, այլ միայն հասանելի կլինի կիխնո ձևաչափով։ Նույն օրը հրապարակվել է «Աղջիկները հանգստանում են» (անգլ.՝ Girls For Rest) ռեալիթի շոուի թիզերը, որը նկարահանվել էր  մայիսի վերջին Ֆրանսիայում։
«Lil' Touch» տեսահոլովակը թողարկվել է կորեական ժամանակով 12:00 սեպտեմբերի 5-ին և առաջին իսկ օրերին ունեցավ 9 միլիոն դիտում (նախկին ռեկորդը պատկանում է EXO-ին)։


== Մասնակիցներ ==

		
		
		
		


== Ծանոթագրություններ ==
Օլխովի (Կաշարսկի շրջան)

Օլխովի (ռուս.՝ Ольховый), գյուղ Ռուսաստանի Ռոստովի մարզի Կաշարսկի շրջանում։ Մտնում է Վյաժինսկի գյուղական համայնքի կազմի մեջ։
Մագահի

Մագահի (Դևանագարի՝ मगही magahī), լեզու, որը մտնում է Հնդիրանական լեզուների և Հնդկական լեզուների մեջ և խոսվում է հիմնականում Հնդկաստանի Բիհարի, Ջարխանդի  և Արևելյան Բենգալիայի որոշ շրջանում։ Որոշ տվյալներով լեզվակիրների քանակը մոտավորապես հասնում է 18 միլիոնի, իսկ պաշտոնական տվյալներով 14 միլիոնի։


== Ծանոթագրություններ ==


== Արտաքին հղումներ ==
Magahi - A Historical language
Jain Scriptures Archived 2007-03-11 at the Wayback Machine.
http://magahi-sahitya.blogspot.com/
Magahi Detailed Description by Grierson, G.A.
MAGAHI AND MAGADH: LANGUAGE AND PEOPLE by Lata Atreya, Smriti Singh, & Rajesh Kumar Archived 2016-02-08 at the Wayback Machine.
Magahī Phonology: A Descriptive Study by Saryoo Prasad
Կավերինո (գյուղ, Դոբրինսկի շրջան)

Կավերինո (ռուս.՝ Каверино), գյուղ Ռուսաստանի Լիպեցկի մարզի Դոբրինսկի շրջանի կազմում։
Բնակչությունը վերջին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրուշևախսկի գյուղական խորհուրդ (Խարկովի մարզ)

Գրուշևախսկի գյուղական խորհուրդ  (ուկրաիներեն՝ Грушуваська сільська рада), Ուկրաինայի Խարկովի մարզի Բարվենկովսկի շրջանում։
2001 թվականի տվյալներով Գրուշևախսկի գյուղական խորհրդում բնակվում էր 1030 մարդ։ Բնակավայրը զբաղեցնում է 56.92 կմ² տարածք։ Բնակչության խտությունը կազմում էր 18.1 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Լևոն Բաղդասարյան

Լևոն Արարատի Բաղդասարյան (օգոստոսի 14, 1958(1958-08-14), Երևան, Հայկական ԽՍՀ, ԽՍՀՄ), հայ միկրովիրաբույժ։ Բժշկական ծառայության պահեստի ավագ լեյտենանտ (1983 թվական)։


== Կենսագրություն ==
Ավարտել է Երևանի պետական բժշկական ինստիտուտը (1982 թվական)։ 1982-1987 թվականներին աշխատել է Ստավրոպոլի և Կրասնոդարի երկրամասերում («Ռուսաստան». 1988-1994 թվականներին՝ Երևանի Ա. Միքայելյանի անվան վիրաբուժության կենտրոնի միկրովիրաբուժության բաժանմունքում, 1994-1996 թվականներին՝ ՊՆ կենտրոնական կլինիկական զինվորական հոսպիտալի նյարդավիրաբուժության բաժնում, Երևանի պետական բժշկական համալսարանի կլինիկական հիվանդանոցի միկրովիրաբուժության և վերականգնողական վիրաբուժության (ղեկավարի տեղակալ). 2003 թվականից՝ «Արմենիա» բժշկական կենտրոններում (միկրովիրաբույժ)։
1988-1994 թվականներին կամավոր, ապա գործուղումով մեկնել է ԼՂՀ, Շահումյանի, Մարտակերտի, Հադրութի կենտրոնական շրջանային հիվանդանոցներում, Ստեփանակերտի կենտրոնական զինվորական և տարբեր ուղղություններում ռազմադաշտային շարժական հոսպիտալներում բուժօգնություն է ցույց տվել հիվանդ, վիրավոր ազատամարտիկների և խաղաղ բնակիչների։


== Ծանոթագրություններ ==
Գրիգոր Ը Խանձողատ

Գրիգոր Ը Խանձողատ (ծն. թ. անհայտ - մոտ 1420 թ.), Ամենայն Հայոց կաթողիկոս 1411 թվականից՝ Հակոբ Գ Սսեցու դավադրական սպանությունից հետո։ Ծննդյան թիվն ու վայրն անհայտ են։ Պաշտոնազրկվում և աքսորվում է 1418 թվականին։ Կաթողիկոսական գահին Գրիգոր Ը Խանձողատին հաջորդել է Պողոս Բ Գառնեցին։


== Կենսագրություն ==
Մականունն է «Խանձողատ»։ Հավանաբար խանձ կամ կրակի իմաստ կա բառի մեջ, սակայն հայտնի չէ՝ արդյոք խանձող ու այրող է նշանակում, թե ոչ։ Գուցե այդպես է անվանվել իր արտաքինի կամ գործունեության պատճառով։
Առաքել Դավրիժեցին 1418 թվականին հիշատակում է.

Մեկ այլ հիշատակարանում արդեն իսկ 1416 թվականից հիշատակվում է Պողոս Գ Գառնեցին՝ որպես Հայոց հայրապետ։ Իր յոթնամյա գահակալության շրջանում Գրիգոր Ը Խանձողատը հիշատակության արժանի ոչինչ չի արել։
Գրիգոր Ը Խանձողատի գահակալության օրոք Կիլիկիայում տիրող խառնաշփոթն էլ ավելի էր վատթարացել, որն էլ պատճառ էր հանդիսացել Մեծ Հայքի վարդապետների՝ Հայրապետական Աթոռը Կիլիկիայից Սբ. Էջմիածին փոխադրելու և Աղթամարի Հայրապետական Աթոռի գործունեությունը դադարեցնելու որոշման ընդունմանը։ Որոշվեց Սիս ուղարկել Երուսաղեմի Հայոց պատրիարք Պողոս արքեպիսկոպոս Գառնեցուն, ով 1417 թվականին մեկնեց Սիս և ձեռք բերելով տեղի ամիրաների համակրանքն ու աջակցությունը՝ կարողացավ բացահայտել Գրիգոր Ը Խանձողատի զեղծումները։ Այսպիսով վերջինս գահընկեց արվեց և աքսորվեց անհայտ ուղղությամբ։ Գրիգոր Ը Խանձողատի գահընկեցությունն ու աքսորը բավական էին Պողոս Բ Գառնեցուն որպես օրինավոր կաթողիկոս ճանաչելու համար։


== Գրականություն ==
Միքայել Չամչյան,  Հայոց պատմություն (Պատմութիւն Հայոց), հ. Գ, Վենետիկ, 1786։
Առաքել Դավրիժեցի,  Պատմությունների գիրք (Գիրք պատմութեանց), Երևան, 1990։
Մաղաքիա արքեպիսկոպոս Օրմանյան,  Ազգապատում, հ. Բ, Էջմիածին, 2001։
Միրաժ

Միրաժ (օդատեսիլ, օդերևույթ, օդապատկեր, կրկներևույթ), օպտիկական երևույթ մթնոլորտում, որի ժամանակ մարդու տեսողության առջև երևում են ոչ միայն իրական առարկաներ իրենց իսկական (բնական) դիրքով, այլև նրանց կեղծ պատկերացումները։ Երևույթը հետևանք է լույսի ճառագայթների բեկման՝ օդի անհավասար ջերմությամբ շերտերի մեջ։


== Դասակարգում ==
Միրաժը կտրուկ տարբերվող ջերմաստիճաններով օդի շերտերի սահմանից լույսի անդրադարձման երևույթն է։
Այս երևույթի հետևանքով դիտորդը հեռավոր մարմնից բացի տեսնում է մարմնի դիրքից շեղված նրա կեղծ պատկերը։ Եթե մարմինը հորիզոնից ցածր է, երևում է միայն նրա կեղծ պատկերը։
Մթնոլորտային միրաժները բաժանվում են երեք հիմնական խմբի՝ ստորին, վերին և կողային։


=== Ստորին միրաժ ===

Մարմնի տակ երևացող միրաժն է։ Այն առաջանում է ընդարձակ և հարթ վայրերում, որտեղ երկրի մակերևույթը տաք է, և օդի ստորին շերտերի ջերմաստիճանը բավականին բարձր է վերին շերտերի ջերմաստիճանից։ Նման միրաժներ հանդիպում են ասֆալտապատ մայրուղիներում, անապատներում և այլուր։


=== Վերին միրաժ ===

Առաջանում է մարմնի վերևում։ Վերին օդատեսիլ առաջանում է, օրինակ ծովում, երբ ջրի մակերևույթի մոտ օդի սառը շերտերն են, իսկ դրանից վերև՝ տաք շերտերը։ Այս դեպքում հեռավոր լողացող նավից դուրս եկող ճառագայթները, անդրադառնալով օդի տաք շերտերից, ստեղծում են նավի կեղծ պատկերը երկնքում։
Վերին օդատեսիլներն առավելապես տարածված են բևեռային շրջաններում, հատկապես կայուն ցածր ջերմաստիճան ունեցող մեծ հարթ սառցակտորների վրա։ Այսպիսի պայմաններ կարող են առաջանալ Գրենլանդիայի վրա և Իսլանդիայի մոտակայքում։ Հավանաբար այս էֆեկտի շնորհիվ է, որը ստացել է հիլինգար անվանումը (իռլանդերեն hillingar բառից), որ Իսլանդիայի առաջին բնիկները իմացան Գրենլանդիայի գոյության մասին։


=== Կողային միրաժ ===
Միրաժի այս տեսակը առաջանում է այն դեպքում, երբ մթնոլորտի՝ նույն խտությամբ օդի շերտերը դասավորվում են ոչ թե հորիզոնական, ինչպես սովորաբար լինում է, այլ ուղղաձիգ կամ թեք։ Այս դեպքում ճառագայթը հորիզոնական հարթության մեջ կորանում է։ Նման պայմաններ առաջանում են ամռանը՝ ծովի կամ լճի ժայռոտ ափերին, երբ արևի ճառագայթները արդեն տաքացրած են լինում ափը, իսկ ջուրն ու օդը դեռ սառն են։ Կողային միրաժներ հաճախակի երևացել են Ժնևի լճի ափին, երբ նկատել են, որ մոտեցող նավակի կողքին երևացել է ճիշտ նույնպիսի մի նավակ, որը հեռանում է ափից։


== Ծանոթագրություններ ==


== Արտաքին հղումներ ==
АТМОСФЕРНЫЕ ЯВЛЕНИЯ — КЛАССИФИКАЦИЯ И ОПИСАНИЕ Archived 2020-06-01 at the Wayback Machine.
Статья про миражи в журнале «Вокруг Света»
Ուիլյամ Բեդֆորդ

Ուիլյամ Բեդֆորդ (անգլ.՝ William Bedford, դեկտեմբերի 14, 1963(1963-12-14), Մեմֆիս, Թենեսի, ԱՄՆ), ամերիկացի նախկին բասկետբոլիստ, կենտրոնական։ Վեց մրցաշրջան հանդես է եկել Բասկետբոլի ազգային ասոցիացիայի (NBA) «Ֆինիքս Սանս», «Դետրոյթ Փիստոնս» և «Սան Անտոնիո Սփըրս» ակումբներում։
Չնայած նախապես որակվելով որպես NBA-ի ապագա գերաստղ, Բեդֆորդը թմրանյութերի շարաշահման պատճառով այդպես էլ չի կարողացել մասնագիտական կարիերայում հասնել անհատական լուրջ հաջողությունների։
1990 թվականին «Փիստոնսի» կազմում դարձել է NBA-ի չեմպիոն։
Մարզական կարիերան ավարտել է 1993 թվականին։


== Արտաքին հղումներ ==
Էջը Բասկետբոլ-ռեֆերենսում Archived 2007-10-13 at the Wayback Machine.(անգլ.)
Պատկերազարդ Հայաստանն ու հայերը

«Պատկերազարդ Հայաստանն ու հայերը» (անգլ.՝ Illustrated Armenia and the Armenians), Օհան Կայծակյանի գիրքն է հրատարակված 1898 թվականին Բոստոնում։ Գիրքն արժեքավոր է հատկապես այն առումով, որ Կայծակյանը հրապարակել է կայսրության ժողովրդագրությանը նվիրված ցուցակներ, որոնք առհասարակ առաջին անգամ են շրջանառության մեջ դրվում։


== Հեղինակ ==
Օհան Կայծակյանը (1837-1914) եղել է Հալեպի Հայ ավետարանչական եկեղեցու անդամ։ Մի քանի տարի եկեղեցում ծառայելուց հետո նա տեղափոխվել է Մարաշ և ուսանել տեղի ամերիկյան միսիոներների ղեկավարած Ճեմարանում, որտեղից էլ գործուղվել է Ադանա և ականատես դարձել ժամանակի կարևորագույն իրադարձություններին։


== Բովանդակություն ==
Գիրքը բաղկացած է ինը գուխներից, որոնցից հետաքրքրական են հատկապես վերջին երկու գլուխները՝ Հայերի վերջին սարսափները Թուրքիայում և «Կոտորածը և Նահատակումը Հայաստանում»։ Հեղինակը Օսմանյան կայսրությունում հայերի ոչնչացման երեք հիմնական պատճառ է բերում՝ քաղաքական, կրոնական և տնտեսական։ Նա մանրամասնում է Բեռլինի կոնֆերանսը և վերջինիս շուրջ տարվող բանակցությունները, քննության առնում Հայկական հարցի լուծման ձախողված տարբերակները։


== Քաղվածքներ գրքից ==
Վերջին գլուխում տեղ են գտել վերապրողնեի և ականատեսների վկայություններ, որոնք գրի են առնվել դեպքերից անմիջապես հետո։


== Ծանոթագրություններ ==
Լեհաստանի նախագահ

Լեհաստանի նախագահ (լեհ.՝ Prezydent Rzeczypospolitej Polskiej), Լեհաստանի բարձրագույն պետական պաշտոնը։
Լեհաստանի նախագահի իրավական կարգավիճակը ամրագրված է Լեհաստանի սահմանադրության 5-րդ հոդվածով (02.04.1997 թ.)։ Նախագահը ընտրվում է ժողովրդի կողմից 5 տարվա ժամկետով, համապետական, իրավահավասար, փակ գաղտնի, ուղիղ քվեարկության միջոցով։


== Նախագահների ցանկ ==


== Արտաքին հղումներ ==
Լեհաստանի Նախագահի պաշտոնական կայքը Archived 2018-07-17 at the Wayback Machine.
Դիվան-է Շամս-է Թաբրիզի

Դիվան-է Շամս-է Թաբրիզի (Շամս Թաբրիզիի գործերը) (պարսկերեն՝ دیوان شمس تبریزی) կամ Դիվան-է Քաբիր կամ Դիվան-է Շամս, Ջալալ ադ-Դին Մուհամմադ Մոուլանայի գլուխգործոցներից մեկը, որը ստեղծվել է 13-րդ դարում։ Այն պոեմների հավաքածու է, որտեղ զետեղված են շուրջ 40.000 երկեր։ Այն գրված է նոր պարսկերենով և համարվում է պարսկական գրականության մեծագույն գործերից մեկը։

«Դիվան-է Քաբիր»-ը (պարսկերեն՝ Մեծն ատյան) պարունակում է երկեր արևելաիսլամական պոէզիայի տարբեր ոճերով (քառյակներ, ներբողներ, գովասանություններ ևն)։ Ըստ Ֆորուզանֆարի հրատարակչության այն պարունակում է 44.282 տողեր, որոնցից 34.662-ը` 3.229 ներբողներում և գազելներում, 1.698-ը` 44 թարջիբանդերում, 7.932-ը` 1.983 քառյակներում։
Երկերի մեծ մասը նոր պարսկերենով են, սակայն աշխատության մեջ առկա են նաև քիչ թվով արաբերեն, ինչպես նաև պարսկերենի հետ համատեղ հունարեն և թուրքերեն երկեր։
Ռումին համարվում է սուֆիստական մեծագույն բանաստեղծ և մտածող, ում աշխատություններին հատուկ է խորը փիլիսոփայական և բարոյախրատական ոճ։
«Դիվան-է Շամս-է Թաբրիզի» աշխատությունն անվանակոչվել է ի պատիվ Ռումիի հոգևոր ուսուցիչ և բարեկամ Շամս Թաբրիզիի պատվին, ով 12-13-րդ դարերի պարսիկ պոետ էր և մտածող։


== Ծանոթագրություններ ==


== Գրականություն ==
Anvar, Iraj. Divan-i Shams-i Tabriz. Forty-Eight Ghazals. Vorwort von Peter Chelkowski, Einleitung von Mohammad Ali Movahed. Semar Publishers
Dunn, P., Mascetti, M. D., and Nicholson, R. A. The Illustrated Rumi. A Treasury of Wisdom from the Poet of the Soul. Foreword by Huston Smith. The Book Laboratory Inc.
Dschelaluddin Rumi, Diwan i-Kebir Band 23, Die unbotmäßigen Gedichte von Rumi über Liebe, Ketzerei und Rausch (auf der Basis der englischen Übersetzung von Ergin ins Deutsche übersetzt von Peter Finckh), Edition Shershir 2013 ISBN 978-3906005102
Dschelaluddin Rumi, Ruba'iyat-e, Die Vierzeiler aus dem Diwan i-Kebir (auf der Basis der englischen Übersetzung von Gamard und Farhadi ins Deutsche übersetzt von Peter Finckh), Edition Shershir 2015 ISBN 978-3906005133
Dschelaluddin Rumi. Aus dem Diwan. Reclam, Ditzingen 1986 ISBN 978-3-15-008911-8
Dschalaluddin Rumi. Vierzeiler. Ausgewählt, aus dem Persischen übertragen und erläutert von Gisela Wendt. Amsterdam (Castrum Peregrini Presse) 1989
Abdülbaki Gölpinarli, Divan-ı Kebir, Kültür Bakanlığı, Anadolu Üniversitesi Basımevi, Eskişehir; 1992.
مولانا جلال‌الدین محمد بلخی، غزلیات شمس تبریز، مقدمه، گزینش و تفسیر: محمدرضا شفیعی کدکنی، چاپ اول ۱۳۸۷، تهران، انتشارات سخن
کلیات شمس یا دیوان کبیر، به تصحیح بدیع‌الزمان فروزانفر، انتشارات دانشگاه تهران، ۱۳۳۶–۱۳۴۵
غزلیّات شورانگیز شمس تبریزی، به انتخاب: فریدون کار، با مقدّمهٔ دکتر لطفعلی صورتگر، انتشارات فروغی، تهران، پائیز ۱۳۷۰


== Արտաքին հղումներ ==
Դիվան-է Շամս (անգլերեն/ֆարսի)
Դիվան-է Շամս-է Թաբրիզի (անգլերեն/ֆարսի)
Ֆրանկլին Քարմայքլ

Ֆրանկլին Քարմայքլ (անգլ.՝ Franklin Carmichael, մայիսի 4, 1890(1890-05-04), Օրիլիա - հոկտեմբերի 24, 1945(1945-10-24), Տորոնտո, Կանադա), կանադացի նկարիչ։ «Յոթնյակի խմբի» ամենաերիտասարդ հիմնադիր անդամներից։


== Կենսագրություն ==
Ֆրանկլին Քարմայքլը ծնվել է 1890 թվականին Օնտարիո նահանգի Օրիլիա քաղաքում։ Նրա հայրը եղել է կառքեր պատրաստող։ 20 տարեկան հասակում Ֆրանկլինը մեկնել է Տորոնտո և ընդունվել Օնտարիոյի գեղարվեստի քոլեջ, որտեղ սովորել է նկարիչներ Ուիլյամ Կրյուիկշենկի և Ջորջ Ագնյու Ռիդի հետ։ 1911 թվականին շաբաթական 2.50 դոլարի դիմաց աշխատել է Grip Ltd դիզայներական ընկերությունում որպես աշակերտ։ Այնուհետև միացել է Թոմ Թոմսոնին և մյուս նկարիչներին, ովքեր պատրաստվում էին դառնալ լուրջ արվեստագետներ՝ միանալով նրանց շաբաթվա  վերջին նկարազարդման ուղևորություններին։ 1913 թվականին տեղափոխվել է Բելգիա ուսանելու նկարչություն, բայց Առաջին համաշխարհային պատերազմի պատճառով շուտով վերադարձել է հայրենի Օնտարիո՝ վերամիավորվելու մյուս արվեստագետներին։ Քարմայքլի վրա մեծ ազդեցություն է գործել Թոմ Թոմսոնը և 1914 թվականին նրան տեղ է հատկացրել Ստուդիո շենքի իր սենյակում։ Լինելով «Յոթնակի խմբի» ամենաերիտասարդ անդամը, տարիքային տարբերությունների պատճառով, նա մտերիմ էր խմբի նորեկ անդամների հետ։
1915 թվականին Քարմայքլն ամուսնացել է Ադա Լիլիան Ուենթի հետ։  

1925 թվականին Ա. Ջ. Կասոնինի և Ֆ. Հ. Բրիգենինի հետ միասին Քարմայքլը հիմնադրել է Օնտարիոյի նկարիչների միությունը, 1933 թվականին նաև հիմնադրել է Կանադայի նկարիչների խումբը, որին հետագայում միացան նաև «Յոթնյակի խմբի» մի քանի անդամներ։ 1932-1945 թվականներին Քարմայքլը դասավանդել է Օնտարիոյի գեղարվեստի քոլեջում։
Քարմայքլը հայտնի է իր ջրաներկերի աշխատանքներով, որոնցից շատերը պատկերում են Օնտարիոյի լանդշաֆտները։ Ժամանակակից նկարիչ Էմիլի Քարը Քարմայքլի աշխատանքը բնորոշել է «Սիրուն է և շատ փափուկ, բայց հաճելի է»։ Ֆրանկլին Քարմայքլ Արվեստի խումբը գտնվում է Տորոնտոյի Ռիվերդեյլ Դրայվ 34 հասեցում։
44-x-55-սմ «Մեկուսի լիճը» ջրաներկ կտավը Քարմայքլը ստեղծել է 1929 թվականին։ Այն համարվում է Կանադական արվեստի խոշոր վաճառք։ 2012 թվականի մայիսին Տորոնտոյի Ջոյներ Ուադինգթոնի արվեստի գարնանային աճուրդում կտավի արժեքը կազմել է 330400 դոլար, ներառյալ աճուրդի կենտրոնի 18 % պրեմիումը։ Կտավում պատկերված է Քարմայքլ կոչվող փոքրիկ լիճը։


== Մահ ==
Քարմայքլը մահացել է 1945 թվականի հոկտեմբերի 24-ին Տորոնտոյում։ Թաղված է Օրդլիայի Սուրբ Անդրեյի և Սուրբ Հակոբի գերեզմանատանը։


== Անդամակցություն ==
Կանադայի գեղարվեստի թագավորական ակադեմիա


== Պատկերասրահ ==
Ֆրանկլին Քարմայքլի կտավներից
		
		


== Գրականություն ==
Boulet, Roger, "The Canadian Earth and Tom Thomson". M. Bernard Loates Cerebrus Publishing, 1982. National Library of Canada, AMICUS No. 2894383
Harper, Russell. Painting in Canada: A History 2nd ed. Toronto: University of Toronto Press, 1981. ISBN 0-8020-6307-1
Reid, Dennis A Concise History of Canadian Painting 2nd Edition. Toronto: Oxford University Press, 1988. ISBN 0-19-540663-X.


== Ծանոթագրություններ ==
Ուստ-Կուտ (օդանավակայան)

Ուստ-Կուտ մարզային օդանավակայանը տեղակայված է Իրկուտսկի մարզում,  Ուստ -Կուտ քաղաքից 10 կմ դեպի հյուսիս։ Իր չափսերով և նշանակությամբ համարվում է երրորդ օդանավակայանը Իրկուտսկ  և Բրատսկ օդանավակայաններից հետո։
Օդանավակայանի հիմնական սեփականատեր է հանդիսանում UTair Aviation JSC ընկերությունը (բաժնետոմսերի 85,57% -ով) [):


== Տեխնիկական բնութագրեր ==

Կառամատույցների համակարգ:
Բետոնածածկ մատույց 300 մ × 100 մ (PCN 46/R/A/X/T), տեղակայված են լիցքավորման համակարգ,  ավիագործակալություն, ինչպես նաև ուղղաթիռների կայանման առանձին հրապարակ։
Օդանավակայանի համալիր:

ուղևորների տերմինալ (պահանջում է վերակառուցում) — 50 ուղևոր/ժամ
վառելիքի համալիր(պատկանում է «Օդանավակայան Ուստ-Կուտ»  ՓԲԸ-ին)Օդանավակայանը  համալրված չի ուղևորների տեղափոխման կամուրջներով
'


=== Թռիչքների համար կիրառվող ռադիոտեխնիկական սարքավորումներ ===


=== Լուսազդանշանային համակարգ ===
ՕՄԻ «Firefly» // պարզեցված լուսային մոտեցումներով  //


=== Օդանավերի ընդունված տեսակներ ===
Տարվա ընթացքում.

Ինքնաթիռներ՝ Let L-410 (Л-410), Իլ-114; Ան-2, Ան-12, Ան-24, Ան-26, Ան-30, Ան-32, Ան-72, Ան-74, ATR-42, ATR-72, CRJ-200, Յակ-40
Ուղղաթիռներ՝ բոլոր տեսակների- Լրացուցիչ համաձայնեցմամբ՝
Ան-140, Ան-148, Յակ-42, Իլ-76, Տու-134-(ձմռանը)

		
		
		
		
		
		
		
		
		
		
		
		


=== Հանդիպող խոչընդոտեր ===


== Երթուղային ցանց ==
Վալդենգո

Վալդենգո (իտալերեն՝ Valdengo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 2567 մարդ (2008)։ Բնակչության խտությունը՝ 361 մարդ/կմ²։ Տարածքը կազմում է 7 կմ²։ Փոստային ինդեքս՝ 13855։ Հեռախոսային կոդ՝ 015։
Վալդենգոն սահմանակից է Կանդելո, Սերետո Կաստելլո, Պյատո, Կուարենիա, Ռոնկո Բիելեզե, Տերնենգո, Վիգլիանո Բիելեզե մունիցիպալիտետներին։
Բնակավայրի հովանավորն է սուրբ Վլաս Սեբաստացին։ Տոնը նշվում է փետրվարի 3-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ
Կրյուկովո (գյուղ, Իստրինսկի շրջան)

Անվան այլ կիրառումների համար տե՛ս՝ ԿրյուկովոԿրյուկովո (ռուս.՝ Крюково), գյուղ Ռուսաստանի Մոսկվայի մարզի Իստրինսկի շրջանի կազմում։
Բնակչությունը վերջին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորգենշտերն

Ալիշեր Տագիրովիչ Մորգենշտերն,(ռուս.՝ Алишер Тагирович Моргенштрн, ծնված որպես՝ Ալիշեր Տագիրովիչ Վալեև [Алишер Тагирович Валеев], փետրվարի 17, 1998(1998-02-17), Ուֆա, Ռուսաստան), առավել հայտնի Մորգենշտերն բեմական կեղծանվամբ, ռուս ռեփեր, կոմպոզիտոր և յություբեր։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլեր ===


==== Որպես հիմնական արտիստ ====


==== Որպես հրավիրված արտիստ ====


=== Մասնակցել է որպես հյուր ===


== Վիդեոգրություն ==


== Տես նաև ==
Լիլ Փամփ


== Ծանոթագրություններ ==


== Արտաքին հղումներ ==
 MORGENSHTERN  էջը Յություբ տեսահոսթինգում
Ամիրխանյան

Ամիրխանյան, հայկական ազգանուն։


== Ազգանունը կրողներ ==
Աբրահամ Հարությունի Ամիրխանյան (1838-1913), թարգմանիչ, մանկավարժ, բանասեր։
Արարատ Ամիրխանյան (1966-1994), հայ ազատամարտիկ։
Համո Ազիզի Ամիրխանյան (1906-1986), հայ գրականագետ, լրագրող։
Նաթան Աբրահամի Ամիրխանյան (1872-1949), հայ կոմպոզիտոր, խմբավար, երգեհոնահար, մանկավարժ։
Շավարշ Մեհրաբի Ամիրխանյան (1894-1959), հայ հեղափոխական, կուսակցական և պետական գործիչ, խմբագիր։
Ռոբերտ Բաբկենի Ամիրխանյան (ծնվ. 1939), հայ կոմպոզիտոր։
Սերգեյ Սուրենի Ամիրխանյան (1962-1994), հայ ազատամարտիկ։
Վյաչեսլավ Ալեքսանդրի Ամիրխանյան (ծնվ. 1953), հայ ռեժիսոր, սցենարիստ և դերասան։
Ֆրունզե Աբրահամի Ամիրխանյան (1937-2004), հայ հնչյունային օպերատոր, ռեժիսոր։


== Տես նաև ==
Ամիրղանյան


== Ծանոթագրություններ ==
Փաթիլ

Փաթիլ, ձյան կամ սառույցի բյուրեղ, ավելի հաճախ հանդիպում է աստղաձև վեցանկյան կամ վեցանկյուն սկավառակների տեսքով։ Յունիկոդում կան փաթիլի մի քանի նշաններ՝ ❄ (U+2744), ❅ (U+2745), ❆ (U+2746)։
Սառնամանիքի ժամանակ (-30 °C-ից ցածր ջերմաստիճանի պայմաններում) սառույցի բյուրեղները թափվում են «ալմաստի փոշու» տեսքով. այդ դեպքում գետնի մակերևույթի վրա առաջանում է շատ փափուկ ձյան շերտ, որը կազմված է սառցե բարակ ասեղներից։ Սովորաբար ամպի ներսում սեփական շարժման ընթացքում սառցե բյուրեղները ավելանում են ջրի գոլորշու՝ ամուր փուլ ուղղակի անցման հաշվին։ Իսկ թե ինչպես է այդ աճը լինում, կախված է ներքին պայմաններից՝ մասնավորապես ջերմաստիճանից և օդի խոնավությունից։ Կախվածության բնույթը գիտնականներն ընդհանուր առմամբ բացահայտել են, սակայն այն բացատրել չեն կարողացել։ Մի պայմանում սառցե բյուրեղները աճում են իրենց առանցքի երկայնքով, այդ ժամանակ էլ ձևավորվում են ձգված ձևվածք ունեցող փաթիլներ՝ փաթիլ-սյուներ։ Այլ պայմաններում վեցանկյունները աճում են գերազանցապես իրենց առանքին ուղղահայաց կերպով, այդ պարագայում ձևավորվում են վեցանկյուն սկավառակների և վեցանկյուն աստղերի տեսքով։


== Պատկերասրահ ==
Փաթիլների մի քանի նկարներ, որոնց հեղինակը Ուիլսոն Բենթլին է (1865—1931)։

		
		
		
		
		
		
		
		
		
		
		


== Տես նաև ==
Ձյուն


== Արտաքին հղումներ ==
Փաթիլի լուսանկար էլեկտրոնային մանրադիտակով
«Ձյան փաթիլներ» կայքը
Փաթիլի արտաքին տեսքը մանրադիտակով
Փաթիլներն այնպես, ինչպիսին դրանք դուք դեռ չեք տեսել
Գիտությունը՝ փաթիլների մասին
(9708) Գոուկա

(9708) Գոուկա (անգլ.՝ Gouka), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,604956 ա. մ., առավելագույնը մոտենում է 2,1593 ա. մ. հեռավորության վրա և հեռանում 3,0506 ա. մ.։ Արեգակի շուրջ մեկ ամբողջական պտույտ է կատարում 1535,67 երկրային օրվա ընթացքում, իր ուղեծրով շարժվելով միջինում 0,234425 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9708) Գոուկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերֆիտ դյու Ռազես

Պերֆիտ դյու Ռազես (ֆր.՝ Peyrefitte-du-Razès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 53 մարդ, բնակչության խտությունը` 7.89 մարդ/կմ²։ Բնակավայրը զբաղեցնում է 6.72 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 165 կմ արևմուտք, Կարկասոն քաղաքից` 32 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 32 աշխատունակ (15-64 տարեկան)  բնակիչ, որոնցից ակտիվ էին 21-ը, իսկ ոչ ակտիվները` 11։ Ակտիվության ցուցանիշը կազմում է 65,6 %։ 21 աշխատունակ մարդկանցից աշխատել է 15 անձ (8 տղամարդ և 7 կին)։ Գործազուրկ են եղել 6 անձ (5 տղամարդ և 1 կին)։ 11 անաշխատունակներից 1-ը եղել են աշակերտներ կամ ուսանողներ, 1-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էստոնիայի գրողների միություն

Էստոնիայի գրողների միություն (էստ․՝ Eesti Kirjanike Liit), էստոնացի գրողների, գրաքննադատների ու թարգմանիչների միություն։


== Պատմություն ==
Էստոնիայի գրողների միությունը հիմնադրվել է 1922 թ. հոկտեմբերի 8-ին էստոնացի գրողների երրորդ կոնգրեսում, որ անցկացվել է Տալլինի քաղաքապետարանում։ Կազմակերպությունը նախապես ուներ 33 անդամ։ Պաշտոնապես միության նստավայրը մինչև 1927 թ-ը եղել է Տալլինը, հետո տեղափոխվել է Տարտու։ Միությունն զբաղվում էր իր անդամ գրողների գրքերի հրատարակության համար միջոցների հայթայթմամբ։ 1923 թ. ապրիլի 27-ին հրատարակվել է «Լոոմինգ» (ռուս.՝ Творчество, հայերեն՝ Ստեղծագործություն) գրական ամսագրի առաջին համարը։
Էստոնիայի՝ ԽՍՀՄ-ին միանալուց հետո՝ 1940 թ. հոկտեմբերի 19-ին Էստոնիայի գրողների միությունը կազմալուծվեց։ Դրա փոխարեն նախապատրաստվում է նոր կազմակերպության հիմնադրումը։ Արդյունքում 1943 թ. հոկտեմբեր 8-9 Մոսկվայում կայացած գիտաժողովի ժամանակ կազմվեց Էստոնիայի խորհրդային գրողների միությունը։ Միությունը նշված անունը կրում էր մինչև 1958 թ., ինչից հետո վերանվանվեց Էստոնական ԽՍՀ գրողների միություն։ Վերջին անվանումը միությունը կրում էր մինչև ԽՍՀՄ-ի փլուզումը։
Գերմանական տիրապետության ընթացքում՝ 1941-1944 թթ., Էստոնիայի գրողների միությունը կառավարվում էր երեք անդամից բաղկացած խումբը, որ գլխավորում էր Ալբերտ Կիվիկասը։ 1943 թ. Էստոնիայի գրողների միությունը՝ որպես ոչ քաղաքական կազմակերպություն, թույլատվություն ստացավ վերսկսել իր գործունեությունը։ Միության նախագահ ընտրվեց Գուստավ Սույտսը։
Խորհրդային իշխանությունների հալածանքներից Շվեդիա փախած էստոնացի գրողները 1945 թ. Ստոկհոլմում հիմնեցին Էստոնիայի գրողների արտասահմանյան միությունը։ Տարբեր տարիների միության նախագահ են եղել Աուգուստ Մյալկը (1945-1982), Կալյու Լեպիկը (1982–1999) և Էնն Նիուն (1999–2000)։
1991 թ. միությունը վերստացավ իր նախկին անվանումը։ 2000 թ. հոկտեմբերին Էստոնիայի գրողների արտասահմանյան միությունը կազմալուծվեց, իսկ նրա անդամները մտան հայրենիքում գործող միասնական միության կազմի մեջ։ 2012 թ. մարտի 31-ի դրությամբ Էստոնիայի գրողների միությունն ունի 300 անդամ, որոնց մի մասը գործում է Էստոնիայում, մյուս մասը՝ արտասահմանում։


== Նախագահներ ==


=== Էստոնիայի գրողների միություն ===
1922–1923 Ֆրիեդեբերգ Տուգլաս
1923–1924 Կառլ Աստ
1924–1925 Էդուարդ Հուբել
1925–1927 Ֆրիեդեբերգ Տուգլաս
1927–1929 Հենրիկ Վիսնապուու
1929–1930 Ֆրիեդեբերգ Տուգլաս
1930–1936 Էդուարդ Հուբել
1937–1939 Ֆրիեդեբերգ Տուգլաս
1939–1940 Աուգուստ Յակոբսոն
1941–1943 Ալբերտ Կիվիկաս
1943–1944 Գուստավ Սույտս


=== Էստոնիայի գրողների արտասահմանյան միություն ===
1900–1987 Աուգուստ Մյալկ
1982–1999 Կալյու Լեպիկ
1999–2000 Էնն Նիու


=== Էստոնիայի խորհրդային գրողների միություն ու Էստոնական ԽՍՀ գրողների միություն ===
1943–1944 Յոհաննես Բարբարուս
1944–1946 Աուգուստ Յակոբսոն
1946–1950 Յոհաննես Սեմպեր
1950–1954 Աուգուստ Յակոբսոն
1954–1971 Յուհան Սմուուլ
1971–1976 Վլադիմիր Բաեկման
1976–1983 Պաուլ Կուուսբերգ
1983–1991 Վլադիմիր Բաեկման


=== Էստոնիայի գրողների միություն ===
1991–1995 Վլադիմիր Բաեկման
1995–2004 Մատի Սիրկել
2004–2007 Յան Կաուս
2007–2016 Կառլ Մարտին Սինիյարվ
2016– Տիյտ Ալեքսեև


== Ծանոթագրություններ ==
Վելտուռնո

Վելտուռնո  (իտալերեն՝ Velturno), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 2666 մարդ (2004 թվականի տվյալներով)։ Խտությունը կազմում է 111 մարդ/կմ²։ Տարածքը 24 կմ² է։ Փոստային ինդեքս՝ 39040։ Հեռախոսային կոդ՝ 0472։


== Ժողովրդագրություն ==
Բնակչության աճը.


== Համայնքային վարչակազմ ==
Հեռախոսահամար՝ 0472 855223
Էլեկտրոնային հասցե՝ info@comune.velturno.bz.it
Պաշտոնական կայք՝ http://www.comune.velturno.bz.it/:


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժուպնայի ամրոց

Ժուպնայի ամրոց (լեհ.՝ Zamek Żupny), շինություն լեհական Վելիչկա քաղաքում, որը կառուցվել է աշխարհի հնագույն աղի հանքերից մեկի պահպանման համար։ 2013 թվականից հանքի ամբողջ համալիրը մտել է ՅՈՒՆԵՍԿՈ-յի համաշխարհային ժառանգության ցանկի մեջ։ Հանքը առաջին անգամ հիշատակվել է 1248 թվականին։ 


== Պատմություն ==


=== Հիմնում և վերակառուցում ===
Հանքի պաշտպանության համար ամրացումները սկսվել են 13-րդ դարի կեսին։ Քանի որ աղի առևտրից ստացած հարկերը լրացնում էին պետական գանձարանի եկամուտների մեծ մասը, այդ իսկ պատճառով 1368 թվականին Կազիմիր III Մեծ թագավորը հատուկ հրաման է արձակում, որը պետք է կարգավորեր աղի եկամուտի և վաճառման օրենքները։ 
13-րդ դարի վերջում կառուցվել են քարե առաջին պաշտպանական շինությունները աղի հանքերի շուրջը։ Հանքի ղեկավարումը Վելիչկայում վստահվել է հատուկ կոմսի։ Այդ շինությունների ընդարձակումը և վերակառուցումը շարունակվել են մինչև 18-րդ դարը։ 
14-ից 16-րդ դարերում աղի առևտրից եկած եկամուտները կազմում էին պետական գանձարանի մուտքի 1/3-ը։ Այդ եկամուտներով կառուցվել է թագավորական Վավել ամրոցը, ինչպես նաև` համալսարանական կառույցների համալիր Կրակովում։ Լավագույն տարիներին աղի հանքում աշխատել է 2000 հանքափոր, իսկ ստացված եկամուտը գերազանցել է 30 000 տոննա աղը։ 


=== 20-րդ դար և ներկայիս դրություն ===
1918 թվականին հանքերը ազգայնացվել են։ 1932 թվականին աղի առևտուրը դառնում է պետական մենաշնորհ։ 1945 թվականին հանքերը և ամրոցը ռմբակոծվել են։ 
1968-ից 1988 թվականներին աղի եկամուտը Վելիչկայի տնտեսության մեջ մեծ դեր է խաղացել։
1992 թվականին քաղաքային իշխանությունները վերականգնել են ամրոցը։ Ներքին տարածքներում կառուցել են թանգարան։  


== ՅՈՒՆԵՍԿՈ-յի համաշխարհային ժառանգություն ==
1988 թվականի մարտին ամրոցը ներառվել է պատմական հուշարձանների ցանկում։ 2013 թվականին հուշարձանների ցանկում ավելացվել են աղի հանքերը։


== Պատկերասրահ ==

		
		
		
		


== Ծանոթագրություններ ==


== Գրականություն ==
Edyta Giżycka, Iwona Pawłowska Tajemnice Zamku Żupnego w Wieliczce. — Wieliczka, 2005. — 42 с.
Walczy, Łukasz Die Krakauer Salinen Wieliczka und Bochnia in der Anfangsperiode der österreichischen Verwaltung, (1772—1809). — Verlag für Geschichte und Politik, 2001. — 201 с.


== Արտաքին հղումներ ==
Muzeum Żup Krakowskich Wieliczka (Offizielle Website des Museums, englisch) Страница музея на английском языке
Wieliczka and Bochnia Royal Salt Mines, whc.unesco.org Описание замка на сайте whc.unesco.org
Johann Nepomuk Hrdina: Geschichte der Wieliczkaer Saline. Wien 1842. (Digitalisat.)
Միիսակյուլա (գյուղ, Օռու շրջան)

Անվան այլ կիրառումների համար տե՛ս՝ ՄիիսակյուլաՄիիսակյուլա (էստ․՝ Mõisaküla), գյուղ Էստոնիայի Լյաենեմաա նահանգի Օռու շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բելայա Սկալա

Բելայա Սկալա (ուկրաիներեն՝ Біла Скеля, Ղրիմի թաթարերեն՝ Aqqaya), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Ակ-Կայա։
2001 թվականի տվյալներով Բելայա Սկալա գյուղում բնակվում էր 731 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլայ Մանուկյան (նկարիչ)

Անվան այլ կիրառումների համար տե՛ս՝ Նիկոլայ Մանուկյան (այլ կիրառումներ)Նիկոլայ Արկադիի Մանուկյան (Նիկօ) (հունվարի 10, 1946(1946-01-10), Թբիլիսի, Վրացական ԽՍՀ, ԽՍՀՄ - դեկտեմբերի 6, 2018(2018-12-06), Երևան, Հայաստան), հայ նկարիչ։ Հայաստանի ժուռնալիստների և նկարիչների (2014 թվականից) միությունների անդամ։


== Կենսագրություն ==
1962-1965 թվականներին սովորել է Երևանի պոլիտեխնիկական ինստիտուտում, ընդունվել է Լենինգրադի (այժմ՝ Սանկտ Պետերբուրգ) Ռեպինի անվան գեղարվեստի ակադեմիա և 1972 թվականին ավարտել Թբիլիսիի գեղարվեստի ակադեմիան։ 1972 թվականից որպես նկարիչ-ձևավորող աշխատել է Հայֆիլմի մուլտիպլիկացիոն խմբում, հայկական մի շարք պարբերականներում՝ «Պիոներ կանչ», «Հայություն», «Ոզնի», «Սովետական Հայաստան», «Իրավունք», «Զարուհի» և այլն։ 14 տարի եղել է Սփյուռքահայության հետ մշակութային կապի կոմիտեի գլխավոր նկարիչ։
2008 թվականից մինչև կյանքի վերջին օրերը «Իրատես» թերթի գեղարվեստական խմբագիրն էր։
Ձևավորել է 1000-ից ավելի գրքեր՝ «Թագավորի երազները», «Սրամիտ և միամիտ ջավախքցիները» և այլն։
Վախճանվել է ծանր հիվանդությունից հետո 2018 թվականի նոյեմբերի 6-ին, Երևանում։


== Ստեղծագործական ուղի ==
Ստեղծել է ծաղրանկարներ (մասնակցել է միջազգային մրցույթների և ցուցահանդեսների)։
Գեղանկարներ՝

«Աղջիկը ծաղիկների աշխարհում»
«Արևածաղկի դաշտ»
«Լուսնի սոնետ»
«Դիմակահանդես»
«Տասներեքերորդ ամիսը»


== Ցուցահանդեսներ ==
1989 թվականից անհատական ցուցահանդեսներ է ունեցել տարբեր երկրներում՝ ՌԴ, Ճապոնիա (1970 թվականին՝ բրոնզե մեդալ), Ֆրանսիա, Բրազիլիա, Հունաստան, Կանադա և այլն։


== Ծանոթագրություններ ==


== Արտաքին հղումներ ==
Նիկոլայ Մանուկյանի էջը «Իրատես» թերթի կայքում
Ալբերտ Վալտին

Ալբերտ Իվանովիչ Վալտին (ռուս.՝ Альберт Иванович Вальтин, նոյեմբերի 17, 1937(1937-11-17), Խարկով, Ուկրաինական ԽՍՀ, ԽՍՀՄ - փետրվարի 18, 2015(2015-02-18), Կիև, Ուկրաինա), խորհրդային բասկետբոլիստ, կենտրոնական։ Օլիմպիական խաղերի արծաթե մեդալակիր։ ԽՍՀՄ սպորտի վաստակավոր վարպետ (1967)։
Ուկրաինայի բասկետբոլի հավաքականի կազմում դարձել է ԽՍՀՄ ժողովուրդների 1967 թվականի սպարտակիադայի և ԽՍՀՄ բասկետբոլի 1967-1968 տարեշրջանի առաջնության հաղթող։


== Ծանոթագրություններ ==


== Արտաքին հղումներ ==
Էջը Սպորտս-ռեֆերենս կայքում Archived 2012-02-03 at the Wayback Machine.(անգլ.)
Վեսթմինսթեր

Վեսթմինսթեր, Ուեսթմինսթեր (անգլ.՝ Westminster, բառացի՝ արևմտյան վանք), Լոնդոնի պատմական շրջաններից, Թեմզայի ձախ ափին՝ Սիթիից արևմուտք, Լոնդոնի կոմսության համանուն մայրաքաղաքային շրջանի մասը։ Հիմնադրվել է VII դարում՝ այդտեղ եղած վանքի շուրջը։ 
Վեստմինստերում են գտնվում Մեծ Բրիտանիայի գլխավոր կառավարական հիմնարկությունները՝ պառլամենտը (Վեսթմինսթերյան պալատ) և նախարարությունները (Ուայթ-հոլ փողոցի վրա), ինչպես նաև Մեծ Բրիտանիայի վարչապետի նստավայրը (Դաունինգ-սթրիթի վրա), Բուքինգեմյան պալատը՝ թագավորների նստավայրը, Վեսթմինսթերյան տաճարը։ Վեսթմինսթերյան վանքում է գտնվում թագավորների, պետական գործիչների և նշանավոր մարդկանց, այդ թվում Ի․ Նյուտոնի, Չ․ Դարվինի, Չ․ Դիքենսի գերեզմանները։